A BIZOTTSÁG 697/2009/EK RENDELETE
(2009. július 31.)
az euróval kapcsolatos agromonetáris rendszernek a mezőgazdaságban való alkalmazására vonatkozó részletes szabályok megállapításáról szóló 1913/2006/EK bizottsági rendeletnek az iskolagyümölcs-programra vonatkozó meghatározó ügyleti tények tekintetében történő módosításáról és az említett rendelettől való eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az euro bevezetésével kapcsolatos agromonetáris intézkedések megállapításáról szóló, 1998. december 15-i 2799/98/EK tanácsi rendeletre (1) és különösen annak 9. cikkére,
mivel:
(1)
A 13/2009/EK rendelettel (2) módosított, a közös agrárpolitika finanszírozásáról szóló, 2005. június 21-i 1290/2005/EK tanácsi rendelet (3), továbbá az ugyanezen tanácsi rendelettel módosított, a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendelet (4) (az egységes közös piacszervezésről szóló rendelet) létrehozott egy, a Közösség által társfinanszírozott iskolagyümölcs-programot.
(2)
Az oktatási intézményekben tanuló gyermekeknek az iskolagyümölcs-program keretében gyümölcs-, zöldség-, feldolgozottgyümölcs- és feldolgozottzöldség-, valamint banántermékekkel való ellátásához nyújtott közösségi támogatás tekintetében az 1234/2007/EK tanácsi rendelet alkalmazásával kapcsolatos részletes szabályok megállapításáról szóló, 2009. április 7-i 288/2009/EK bizottsági rendeletben (5) említett közösségi támogatás EUR-ban van kifejezve. Meg kell ezért állapítani az azon tagállamok valutájának árfolyamát meghatározó ügyleti tényt, amelyek még nem vezették be az eurót.
(3)
Az 1913/2006/EK bizottsági rendelet (6) rendelkezik a közös agrárpolitika megvalósításával kapcsolatos közösségi jogban alkalmazandó valutaárfolyamokat meghatározó ügyleti tényekről. Indokolt rendelkezni olyan meghatározó ügyleti tényekről, amelyek konkrétan az iskolagyümölcs-program végrehajtásához kapcsolódnak. A 2009. augusztus 1-jétől2010. július 31-ig terjedő időszakra azonban kivételesen csak egy meghatározó ügyleti tényt célszerű megállapítani.
(4)
Az 1913/2006/EK rendeletet ezért a fentieknek megfelelően módosítani kell.
(5)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
Az 1913/2006/EK rendelet az 5. cikk után a következő 5a. cikkel egészül ki:
„5a. cikk
Az iskolagyümölcs-program végrehajtásával kapcsolatos támogatások összege és kifizetése
A 288/2009/EK bizottsági rendelet (7) 1. cikkében említett, a gyermekek gyümölcs-, zöldség-, feldolgozottgyümölcs- és feldolgozottzöldség-, valamint banántermékekkel való ellátásához nyújtott támogatás esetében a valutaárfolyamot meghatározó ügyleti tény az említett rendelet 4. cikkének (1) bekezdésében említett időszakot megelőző január 1-je.
2. cikk
Az e rendelettel módosított 1913/2006/EK rendelet 5a. cikkétől eltérve a 2009. augusztus 1-jétől2010. július 31-ig terjedő időszakra az említett cikkben szereplő meghatározó ügyleti tény 2009. május 31-e.
3. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. július 31-én.